Cuvânt înainte 5 Prefaţã 17 Capitolul 1 – Introducere 23 Capitolul 2 – Mecanismul renunţãrii 33 Capitolul 3 – Anatomia emoţiilor 57 Capitolul 4 – Apatia şi depresia 89 Capitolul 5 – Suferinţa 119 Capitolul 6 – Frica 139 Capitolul 7 – Dorinţa 167 Capitolul 8 – Mânia 187 Capitolul 9 – Mândria 207 Capitolul 10 – Curajul 227 Capitolul 11 – Acceptarea 241 Capitolul 12 – Iubirea 249 Capitolul 13 – Pacea 267 Capitolul 14 - Reducerea stresului şi a bolilor fizice 281 Capitolul 15 – Relaţia dintre minte şi corp 292 Capitolul 16 – Beneficiile renunţãrii 311 Capitolul 17 – Transformarea 329 Capitolul 18 – Relaţiile 355 Capitolul 19 – Realizarea obiectivelor profesionale 387 Capitolul 20 – Doctore, vindecã-te pe tine însuţi! 401 Capitolul 21 – Intrebãri şi rãspunsuri 423 Index Anexe 449 Anexa A 450 Anexa B 459 Anexa C 465 Despre autor 469 CUVÂNT ÎNAINTE Această carte pune la dispoziţie un mecanism prin care ne putem accesa capacităţile înnăscute pentru fericire, succes, sănătate, bunăstare, intuiţie, iubire necondiţionată, frumuseţe, pace interioară şi creativitate Aceste stări şi capacităţi se găsesc în interiorul fiecăruia dintre noi Nu depind de circumstanţele exterioare şi nici de însuşirile personale; nu necesită credinţa într-un sistem religios sau altul Niciun grup de persoane şi niciun sistem de credinţe nu sunt deţinătorul păcii interioare, aceasta fiind inerentă sufletului omenesc în virtutea originii sale Pacea interioară este mesajul universal transmis de orice mare învăţător, înţelept sau sfânt: „Împărăţia cerurilor [a lui Dumnezeu – n tr ] este înlăuntrul vostru ” Dr Hawkins spune adesea: „Ceea ce căutaţi, nu este diferit de propriul vostru Sine” Totuşi, cum poate fi ceva înnăscut – deci parte inte-grantă a fiinţei noastre autentice - atât de greu de atins? De unde toată această nefericire, dacă am fost meniţi să fim fericiţi? Dacă „împărăţia cerurilor” se află în interiorul nos-tru, atunci de ce ne simţim adesea „ca naiba”? Cum ne pu-tem smulge din mlaştina neliniştii, care face călătoria spre pacea interioară să pară atât de anevoioasă şi înceată ca o broască ţestoasă? Sigur, este plăcut să ştim că pacea, fericirea, bucuria, iubirea şi succesul sunt intrinsece naturii umane Ce este, atunci, cu toată furia, tristeţea, disperarea, vanitatea, gelozia, anxietăţile şi meschinele judecăţi critice cotidiene care înăbuşă sunetul cristalin al tăcerii din inte-riorul nostru? Chiar există o cale de a ieşi din mocirla aceasta şi de a fi liberi? Putem să dansăm nestânjeniţi şi cu bucurie? Să iubim tot ce este viu? Să trăim în propria-ne măreţie şi să ne atingem potenţialul cel mai înalt? Să răs-pândim harul şi frumuseţea în lume? În cartea de faţă, dr Hawkins ne oferă o cale către eliberarea după care tânjim dar care ni se pare atât de greu de atins A ajunge la ceva prin „renunţare”, pare a sfida logica şi, totuşi, dumnealui susţine cu argumente din experienţa sa clinică şi personală că renunţarea este drumul cel mai sigur către deplina realizare de sine Mulţi dintre noi au fost educaţi să considere că reali- zarea în planul mundan şi chiar în cel spiritual este posibilă numai „muncind din răsputeri”, „muncind ca un cal”, „trăind din sudoarea frunţii” şi folosind alte asemenea axiome care promovează autoconstrângerea, axiome moştenite de la o cultură impregnată de etica protestantă Din această perspectivă, succesul necesită suferinţă, trudă, efort: „fără durere, nu există câştig”, se spune Dar unde ne-au adus tot efortul şi toată suferinţa? Ne simţim cu adevărat şi profund împăcaţi? Nici vorbă Încă există vinovăţie interioară, vulnerabilitate la criticile sosite din afară, dorinţa de a primi confirmări pentru acţiunile noastre şi resentimente care ne macină Dacă citiţi această carte, probabil că deja aţi ajuns la capătul puterilor cu depunerea efortului Este posibil să vă fi dat seama: cu cât vă agăţaţi mai strâns de funie pentru a ajunge sus, acolo unde doriţi să fiţi, cu atât mai uzată şi mai inflexibilă devine funia Poate vă întrebaţi: „Oare nu există o cale mai uşoară şi mai bună?” Sunteţi dispuşi să daţi drumul funiei? Ce-ar fi să apelaţi la mecanismul renunţării, în loc de a depune efort în continuare? Vă pot spune ce i s-a întâmplat unei persoane cu o educaţie înaltă, care încercase deja o sumedenie de metode de dezvoltare personală În pofida succesului profesional, persoana respectivă avea probleme fizice şi emoţionale care nu păreau să se amelioreze în niciun fel şi care, la un mo- ment dat, au atins punctul critic Întâlnirea cu doctorul David R Hawkins şi cu scrierile sale a declanşat o vindecare pe cât de neaşteptată, pe atât de impresionantă La început, s-a manifestat scepticismul După ce explorasem diverse orientări spirituale, filozofice şi religioase obţinând rezultate nesatisfăcătoare sau doar de scurtă durată, am abordat lucrările lui Hawkins gândind că „probabil se vor solda şi acestea cu acelaşi rezultat ” Totuşi, căutătorul conştiincios din mine a declarat: „Să văd despre ce este vorba Ce am de pierdut?” Aşa că am citit „Putere versus Forţă – Determinanţii ascunşi ai comportamentului uman”1 La terminarea cărţii, ceva din interiorul meu îşi dădea seama că „Sunt o persoană diferită faţă de cea care eram înainte de a o citi ” Asta se întâmpla în anul 2003 Chiar şi acum, după mulţi ani, efectul său catalizator încă influenţează toate aspectele vieţii mele Ceea ce m-a convins, în ultimă instanţă, de adevărul conţinut în lucrarea doctorului Hawkins, au fost transfor- mările din conştiinţa mea fizică şi nonfizică Erau fapte concrete pe care le trăisem personal şi pe care nu le puteam nega: vindecarea de o dependenţă pe care înainte, în ciuda multor încercări efectuate cu bună-credinţă, îmi fusese imposibil să o depăşesc; dispariţia unor alergii de care sufeream (alergia la părul de animale, alergia la iedera otrăvitoare 2, alergia la mucegai, febra fânului); renunţarea la resentimente puternice pe care le nutream de foarte multă vreme şi dobândirea capacităţii de a vedea darurile ascunse ale unor traume din viaţa mea; vindecarea unor frici şi a anxietăţii de care suferisem o viaţă întreagă şi care constituiseră un obstacol serios în cariera şi viaţa mea personală; soluţionarea unor conflicte interioare majore legate de acceptarea de sine şi de scopul vieţii în general Aceste realizări remarcabile de la nivelurile fizic şi nonfizic nu au fost constatate numai de către mine, ci şi de cei din jurul meu Aceştia mă întrebau: „Cum îţi explici schimbarea?” Dacă ar trebui să răspund acum la această întrebare, le-aş sugera să citească noua carte a dr Hawkins: Calea renunţării În ea sunt expuse considerentele practice ale procesului de transformare interioară resimţit la parcurgerea lucrărilor sale anterioare Calea renunţării oferă jaloanele necesare pentru a trăi o viaţă mai liberă de constrângeri oricărei persoane care este dornică să se îmbarce în această călătorie Dacă respectaţi principiile descrise în această carte, viaţa voastră se va schimba în bine Acestea nu sunt nici greu de înţeles, nici greu de aplicat Şi nici nu costă nimic Nu necesită vreo ţinută specială, nici deplasarea în vreo ţară exotică Condiţia cea mai importantă pentru efectuarea acestei călătorii este acceptul vostru de a renunţa la ataşamentul faţă de experienţa voastră curentă de viaţă Aşa cum arată dr Hawkins, partea „meschină” din noi este ataşată de ceea ce-i este familiar, oricât de dureros sau de ineficient ar fi acest lucru Poate părea ciudat, însă, de fapt, sinelui nostru - cu „s” mic – îi prieşte o viaţă sărăcită şi toată negativitatea care o însoţeşte: a te simţi nedemn, lipsit de valoare, criticându-i pe ceilalţi şi judecându- te pe tine, a te simţi plin de sine, trebuind să „câştigi” şi să „ai dreptate” întotdeauna, plângând după lucruri trecute şi temându-te de viitor, lingându-ţi rănile, tânjind după confirmări şi căutând să primeşti iubire în loc de a o dărui Suntem, oare, dornici să ne imaginăm o viaţă nouă, definită prin succesul dobândit fără efort, eliberarea de re-sentimente, recunoştinţa pentru tot ce ni s-a întâmplat până în acest moment, inspiraţie, iubire, bucurie, decizii din care părţile implicate au de câştigat, fericire şi expresie creatoare? Unul dintre cele mai mari obstacole în calea fericirii, ne spune dr Hawkins, este convingerea că aceasta este cu neputinţă de obţinut: „Trebuie să existe un dedesubt!”, „Este prea frumos ca să fie adevărat!”, „Asta li se poate întâmpla numai altora, nu şi mie!” Darul pe care ni-l oferă o persoană şi un învăţător ca dr Hawkins este acela că avem prilejul de a vedea şi de a cunoaşte o fiinţă care ESTE însăşi acea fericire, acea fericire fără de margini, care ESTE acea pace de netulburat Cartea a fost scrisă pentru că a resimţit el însuşi puterea mecanismului pe care îl descrie A citi despre şi a te afla în prezenţa unei asemenea fiinţe eliberate, ne oferă cataliza-torul, speranţa şi impulsul necesare pentru a întreprinde propria noastră călătorie interioară Astfel, în pofida cinis- mului sinelui nostru mărunt, mai există şi Sinele care ne atrage atenţia Pentru început, poate că îi vom auzi chema-rea pentru întâia dată ca venind din partea unei conştiinţe avansate cum este dr Hawkins, a unui învăţător, ghid spi-ritual sau înţelept care au ajuns la realizarea Sinelui Apoi, pe măsură ce vom avea noi înşine experienţe personale ce ţin de adevăr, vindecare şi expansiune, vom percepe chemarea ca venind din interior „Sinele învăţătorului şi acela al discipolului sunt unul şi acelaşi”, spune doctorul Hawkins Dr Hawkins radiază în exterior adevărurile cuprinse în această carte Ca un căutător conştiincios ce eram, care considera superficiale cele mai multe dintre scrierile spiri-tuale contemporane, am dorit să verific şi autenticitatea acestei lucrări Pentru mine, era extrem de important să-mi dau seama dacă autorul se exprima ca urmare a unei au-tentice realizări interioare Am găsit că răspunsul era: „Da!” Observaţii atente efectuate pe durata câtorva ani, în care i-am luat interviuri şi l-am vizitat, mi-au confirmat starea lui spirituală avansată În cartea de faţă, dr Hawkins ne rea-minteşte legea conştiinţei, care afirmă: „Suntem cu toţii conectaţi la nivel energetic, iar o vibraţie superioară (pre-cum aceea a iubirii) are un efect puternic asupra unei vi-braţii inferioare (cum este teama) ” Simt că această lege este adevărată ori de câte ori mă aflu în preajma lui; câmpul său energetic transmite iubire vindecătoare şi o pace profundă Cum arată şi în cartea de faţă, aceste stări superioare ne sunt accesibile tuturor şi în orice moment Indiferent unde ne situăm pe drumul vieţii, cartea aceasta ne va dezvălui care este „pasul următor” pe care trebuie să-l facem Mecanismul renunţării descris de dr Hawkins este aplicabil pe parcursul întregii noastre călătorii interioare; de la eliberarea de resentimentele pe care le purtăm în noi încă din copilărie, până la renunţarea definitivă la ego-ul însuşi Astfel, cartea le este utilă în aceeaşi măsură celor care caută succesul lumesc pe plan profesional, clientului care urmează o formă de psihoterapie şi doreşte să-şi soluţioneze problemele emoţionale, pacientului diagnosticat cu o maladie fizică, precum şi căutătorului spiritual dornic să obţină Iluminarea Un pas important pentru noi toţi, afirmă dr Hawkins, este acela de a recunoaşte că nutrim sentimente negative ca urmare a condiţiei noastre umane şi să fim dispuşi a le privi fără a le judeca critic Putem năzui spre atingerea unei stări superioare de conştientizare nonduală, însă cum procedăm cu persistentul „sine meschin” dual, care ne îndeamnă să ne percepem ca fiind „mai buni” sau „mai răi” decât altcineva? În cele zece cărţi anterioare, dr Hawkins a descris starea nonduală de Iluminare cu o claritate a cunoaşterii rar întâlnită Cum spunea, cu umor, la începutul multora din conferinţele sale, „Să începem cu sfârşitul ” Într-adevăr, în conferinţele şi cărţile sale, dr Hawkins a elucidat în detaliu stările superioare de conştienţă care constituie punctul culminant al evoluţiei umane interioare De această dată, în această carte publicată în ultima parte a vieţii sale, dr Hawkins ne aduce la un punct de plecare comun: recunoaşterea existenţei sinelui meschin Pentru a ajunge unde ne dorim, trebuie să începem de unde ne găsim! Dacă vrem să ajungem de aici până dincolo, nu vom ajunge mai repede la destinaţie dacă ne păcălim singuri, spunându-ne că ne vom începe călătoria dintr-un loc mai apropiat de destinaţie Gândind că suntem mai aproape de obiectivul nostru decât suntem în realitate, nu vom face decât să ne prelungim călătoria Aşa cum arată dr Hawkins în această carte, este nevoie de curaj şi de onestitate faţă de noi înşine pentru a recunoaşte negativitatea şi meschinăria ascunse în noi Numai atunci când vom recunoaşte negativitatea pe care am moştenit-o odată cu condiţia noastră umană, vom putea renunţa la aceasta şi ne vom elibera de ea Nu trebuie decât să fim dispuşi să recunoaştem şi să acceptăm acea parte a experienţei noastre umane Acceptând-o, o putem transcende, iar dr Hawkins ne arată calea prin care putem realiza cu succes acest lucru În această carte, cu precădere pragmatică, el ne pro- pune o tehnică prin care putem transcende sinele meschin şi accede la libertatea după care tânjim cu toţii Această stare de libertate interioară şi de fericire netulburată ni se cuvine de drept, susţine el Pe măsură ce parcurgem cartea Calea renunţării, ne simţim încurajaţi şi inspiraţi de expunerea cazurilor clinice pe care ni le împărtăşeşte din practica sa de zeci de ani, în care a activat ca psihiatru Caz după caz, avem prilejul să constatăm puterea renunţării în aproape orice domeniu al vieţii: relaţii umane, stare de sănătate, mediu de lucru, activităţi recreaţionale, evoluţie spirituală, viaţă de familie, sexualitate, vindecare emoţională şi recuperare din adicţie Aflăm că răspunsul la problemele cu care ne confruntăm se află chiar în faţa noastră Renunţând la blocajele interioare pe care i le-am impus, adevărul Sinelui nostru interior reuşeşte să răzbată în exterior şi ne revelează calea spre seninătate Alţi învăţători spirituali au pus accentul pe cultivarea păcii interioare ca unică soluţie validă pentru dificultăţile personale, dar şi pentru conflictele colective: „Mai întâi dezarmarea interioară, abia apoi dezarmarea exterioară” (Dalai Lama); „Fii chiar tu schimbarea pe care vrei să o vezi în lume” (Gandhi) Implicaţia reiese limpede Fiind cu toţii părţi ale întregului, atunci când vindecăm ceva în noi înşine, vindecăm acelaşi lucru şi pentru lumea în ansamblu La nivel energetic, fiecare conştienţă individuală este conectată la conştienţa colectivă; prin urmare, vindecarea personală duce la apariţia vindecării colective Dr Hawkins este, poate, primul care a încercat să înţeleagă acest principiu în lumina aplicaţiilor ştiinţifice şi clinice Aspectul esenţial este următorul: schimbându-ne pe noi, schimbăm lumea Pe măsură ce iubirea câştigă tot mai mult teren în interiorul nostru, în exterior se manifestă vindecarea Aşa cum creşterea nivelului mării ridică toate vasele care plutesc pe ea, şi strălucirea iubirii necondiţionate din interiorul inimii omeneşti elevează tot ce ţine de viaţă Dr David R Hawkins este un autor, psihiatru, clinician, învăţător spiritual şi cercetător al conştiinţei, de renume mondial Găsiţi amănunte despre viaţa sa extraor- dinară în secţiunea Despre autor de la sfârşitul acestei cărţi Opera sa originală îşi răspândeşte lumina din sursa compasiunii universale, fiind dedicată alinării suferinţei în toate ipostazele vieţii Contribuţia adusă de opera doctorului Hawkins la evoluţia umanităţii depăşeşte tot ce s-ar putea spune despre aceasta Starea de Iluminare este desăvârşită în beatitudinea sa şi nimeni nu şi-ar dori să o părăsească decât pentru o abandonare totală în faţa iubirii lui Dumnezeu şi a semenilor noştri, pentru a le împărtăşi şi altora darul hărăzit Această carte despre renunţare şi întreaga activitate lumească a doctorului Hawkins sunt rodul acestei renunţări Aşa cum veţi citi într-unul din capitole, o foarte profundă renunţare manifestată la un moment dat în viaţa doctorului Hawkins a permis reînnoirea propriei sale conştiinţe pentru ducerea la bun sfârşit a anumitor angajamente luate faţă de umanitate Starea de unitate nu s-a pierdut şi nici nu a fost abandonată, însă iubirea sa extraordinară a trebuit să fie îndreptată spre provocarea exprimării inefabilului Veţi observa că unele dintre pronumele folosite nu se conformează convenţiilor gramaticale – „viaţa noastră”, ar fi un exemplu – deşi sunt adecvate experimentării unei condiţii spirituale care cunoaşte unitatea impersonală a întregii vieţi Faptul că dr Hawkins se reîntoarce în universul logicii şi al limbajului pentru a ne face cunoscută „Harta conştiinţei” – pentru ca şi noi să ne împlinim destinul - spune foarte multe despre iubirea sa necondiţionată faţă de umanitate Arătându-ne calea spre eliberare, dr Hawkins ne oferă şi şansa de a o atinge Mulţumim, doctore Hawkins, pentru darul renunţării depline! Fran Grace, Ph D , editor Profesor de studii religioase şi custode al Camerei de meditaţie a Universităţii Redlands, California Fondator şi director al Institutului pentru o viaţă contemplativă din Sedona, Arizona Iunie, 2012 1 Editura Cartea Daath, 2005 2 Poison ivy (în engl în orig ) n tr 